অহা ১০ দিনৰ পিছত তলা ওলমিব পাৰে শিৱসাগৰৰ ঐতিহাসিক ক্ষেত্ৰসমূহৰ টিকট ঘৰত! টিকট ঘৰৰ লগতে শিৱসাগৰস্থিত পুৰাতত্ব বিভাগটো তলা ওলমোৱাৰ হুংকাৰ দিছে বৃহত্তৰ অসমীয়া যুৱ মঞ্চই।
শিৱসাগৰৰ ৰংঘৰ, তলাতল ঘৰ আদিকে ধৰি ঐতিহাসিক পৰ্য্যটন ক্ষেত্ৰসমূহত পুৰাতত্ব বিভাগে পৰ্য্যটকৰ বাবে সা-সুবিধা বৃদ্ধিৰ দিশটোলৈ পিঠি দি তাৰ বিপৰীতে পুনৰ প্ৰৱেশ মাচুল বৃদ্ধি কৰাৰ বিৰুদ্ধে মঞ্চৰ জয়সাগৰ আঞ্চলিক সমিতিয়ে আজি ৯ আগষ্টত শিৱসাগৰ চহৰত জনোৱা প্ৰতিবাদত এই হুংকাৰ দিছে সংগঠনটোৱে।
'অনাগত ১০ দিনৰ ভিতৰত যদি পুৰাতত্ব বিভাগে ঐতিহাসিক সমলসমূহত প্ৰৱেশমূল্য হ্ৰাস নকৰে, তেন্তে বিভাগৰ শিৱসাগৰস্থিত কাৰ্য্যালয় আৰু টিকট সংগ্ৰহৰ ঘৰ সম্পূৰ্ণৰূপে বন্ধ কৰি দিয়া হ'ব,' হুংকাৰ মঞ্চৰ জয়সাগৰ আঞ্চলিকৰ সভাপতি উমাকান্ত নাহেক আৰু সচিব প্ৰধান ৰিদিপ ডেকাৰ।
সমলসমূহৰ সংৰক্ষণৰ ক্ষেত্ৰত কোনো ব্যৱস্থা নোলোৱা বুলি পুৰাতত্ব বিভাগৰ বিৰুদ্ধে অভিযোগ তুলি সংগঠনটোৱে কয় যে কেৱল ৰাজহ সংগ্ৰহ কৰাটোৱেই বিভাগটোৰ মূল কাম হৈ পৰিছে।
পুৰাতত্ব বিভাগৰ বিৰুদ্ধে প্ৰতিবাদ জনাই মঞ্চই আজি শিৱসাগৰ নগৰ সংযোগী এ. টি. ৰ'ড অৱৰোধ কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
